12.8.2019

**Hallituksen kokous 8/2019**

Aika Keskiviikko 31.7.2019 kello 18.35 - 19.40

Kello 17.00-18.30 puutarha-alueen tarkistuskierros

Paikka Kerhotupa

Läsnä: **Sini Marttinen, pj.** **Esko Hellsten, jäs.siht.**

 **Riitta Somero, siht.** **Veli Immonen**

**Tuula Laakso Sirkku Pietilä**

**Kai Spaak**  **Tuulikki Soisalo, vpj., vara**

**Leena Leskinen, vara** Tapio Takala, isäntä, vara, poissa

 **Erja Mononen, taloudenhoitaja**

 Jenni Takala, emäntä, poissa

Aluejärjestön kesäkisat järjestettiin tänä vuonna Klaukkalanpuistolaisin voimin. Järjestelyt olivat hyvin tehty ja voimme olla kisoista ylpeitä. Aluejärjestön kesäkisojen palautekeskustelu järjestetään erikseen. Yhdistykselle tuli voitto tikassa, petankissa ja kuulakikassa.

Tulevat tapahtumat:

Onkikilpailut 6.8.2019, Pertti Hakala hoitaa. Olympialaiset 3.8.2019, Erkki Karulinna vastaa. Hapanjuurileipäkurssi, Sinikka Vieno vastaa. Illallinen taivaan alla 8.8.2019, Kaisa Mannermaa vastaa. Elojuhlat 17.8.2019, tarkempi suunnittelu kesäkahvilassa.

Yhdistyksen tapahtumissa otettuja kuvia voidaan käyttää julkisesti, mikäli kuvissa näkyvät henkilöt antavat siihen suostumuksensa. Suostumusta pyydetään vastaisuudessa kirjallisesti. Suljetuissa Facebook- ja Whatsapp-ryhmissä kuvia voi julkaista ilman kirjallista lupaa, mutta aina on hyvä kysyä etukäteen lupa asianosaisilta. Kuvat tulee myös poistaa heti, jos kuvissa oleva näin toivoo.

Mökkiläisille annetaan lupa hakea jäteaseman vierestä kivituhkaa levitettäväksi poluille.

Kaupungin puutarhakatselmukseen yhdistyksestä osallistuivat Sini Marttinen, Esko Hellsten, Riitta Somero, Tuulikki Soisalo ja Sirkku Pietilä ja kaupungin puolelta

Päivi Apajalahti, Ulla-Maija Vainikka ja Sinikka Hangasmaa-Puska.Tarkastus meni hyvässä yhteisymmärryksessä. Erityisesti kaupunki kiinnitti huomiota siihen, ettei mökkejä ole verkotettu. Verkotuksella estetään city-kanien ja supien pesiminen mökkien alla ja se tulisi hoitaa kaupungin antamien ohjeiden mukaisesti. Hiekkakentän ja Anispolun eteläisen pään välinen sireeni/marja-aroniakaistale tulee pitää vapaana mm. luonnonpuiden versoista. Lisätään tehtävä talkootyöksi.

Yhdistyksen oma puutarhakatselmus on tehty 31.7.2019. Mahdollisista huomautuksista toimitetaan ilmoitus kunkin mökkiläisen postilaatikkoon.

Yhdistykselle hankittuja yhteisiä tavaroita, kuten mehumaijaa, ompelukonetta ym tullaan vastaisuudessa säilyttämään sellaisessa paikassa, jossa ne ovat kaikkien saatavilla lainaan. Tämä tila tulee olemaan ns pesutupa, jonka lukko sarjoitetaan vessan avaimella toimivaksi ja avainpantit palautetaan. Tavaroista tehdään myös lista ilmoitustaululle. Jos tavarasta on sovittu perittävän pieni vuokra, toimitaan kuten tiettyjen työkalujen kanssa ja lainaus merkitään vihkoon ja veloitetaan myöhemmin.

Selvitetään myös mahdollisuutta saada kaikki siivousvälineet johonkin sopivaan paikkaan.

Seuraavat kokoukset sovittiin pidettäväksi 20.8.2019 ja 17.9.2019.